PROJEKTAS
Sutarties priedas

DEGALŲ ĮSIGIJIMO (DEGALINĖJE) TECHNINĖ SPECIFIKACIJA

1. BENDROSIOS NUOSTATOS

1.1. Automobiliniai degalai - dyzelinas ir 95 markės benzinas ir (toliau – degalai) bus įsigyjami iš Tiekėjo degalinių, naudojantis Tiekėjo išduotomis atsiskaitymo kreditinėmis mokėjimo kortelėmis (toliau – kortelė).
1.2. Degalai skirti mokykliniams autobusams (automobiliams) bei ūkinėms reikmėms.
1.3. Preliminarūs kiekiai 36 mėnesių: dyzelinio kuro preliminarus kiekis yra apie 58500 l, benzino A95  preliminarus kiekis yra apie 2700 l.
1.4. Pirkėjas pasilieka sau teisę nupirkti mažesnį/didesnį degalų kiekį, jeigu nebus neviršyta Pradinės Sutarties vertė ir Sutarties terminas. Pirkėjas neįsipareigoja nupirkti viso degalų kiekio.  Nurodyti kiekiai yra preliminarūs ir gali mažėti.
1.5. Numatomas sutarties terminas – 36 mėnesiai.
1.6. Tiekėjas privalo turėti degalinę, esančią ne toliau kaip 5 km. spinduliu nuo Veisiejų mstl. Lazdijų r.

2. DEGALŲ KOKYBEI KELIAMI REIKALAVIMAI

2.1. Degalai turi atitikti Lietuvos Respublikos galiojančius standartus:            
	Degalų pavadinimas
	Standartai

	95 markės benzinas
	LST EN 228 (arba lygiavertis)

	Dyzelinas
	LST EN 590 (arba lygiavertis)


2.2. Degalai turi atitikti privalomuosius kokybės rodiklius, nustatytus Lietuvos Respublikos energetikos ministro, Lietuvos Respublikos aplinkos ministro ir Lietuvos Respublikos susisiekimo ministro 2010 m. gruodžio 22 įsakyme Nr. 1-348/D1-1014/3-742 „Dėl Lietuvos Respublikoje vartojamų naftos produktų, biodegalų ir skystojo kuro privalomųjų kokybės rodiklių patvirtinimo“.
2.3. Pagal Lietuvos Respublikos aplinkos ministro 2021 m. gruodžio 23 d. įsakymą Nr. D1-765 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ degalai turi atitikti Lietuvos Respublikos alternatyviųjų degalų įstatyme įtvirtintus reikalavimus. Tiekėjas turi pateikti atitiktį reikalavimams įrodantį dokumentą: tiekėjo deklaracija arba kitas lygiavertis įrodymas.

3. REIKALAVIMAI TIEKĖJUI

3.1. Tiekėjas įsipareigoja aptarnauti Pirkėjo atstovus, pateikusius Tiekėjo išduotą kreditinę kortelę, degalinėse. Kiekviena kreditinė kortelė apsaugota slaptu apsauginiu skaičiumi arba PIN (personalidentificationnumber) kodu, išduodamu kartu su kreditine kortele. PIN kodas yra konfidencialus, todėl Pirkėjo ir Tiekėjo atstovai privalo jo neatskleisti kitiems asmenims. Kreditinė kortelė galioja su PIN kodu.
3.2. Tiekėjas nemokamai išduoda Pirkėjui (pagal Pirkėjo poreikį) kreditines korteles, neribodamas jų skaičiaus. Kreditinė kortelė yra Tiekėjo nuosavybė ir nutraukus šią sutartį ar Tiekėjui pareikalavus turi būti nedelsiant jam grąžinta.
3.3. Degalų pardavimas Tiekėjui priklausančiose degalinėse atliekamas tada, kai atstovas degalinės operatoriui pateikia Tiekėjo išduotą kreditinę kortelę.
3.4. Tiekėjas privalo blokuoti Pirkėjui išduotą kreditinę kortelę ne vėliau kaip per 1 val. po Pirkėjo arba jo atstovo pranešimo Tiekėjo telefonu, kurio Nr. _______________, apie kreditinės kortelės praradimą gavimo. Po 1 val. nuo Pirkėjo atstovo pranešimo Tiekėjui apie dingusią kreditinę kortelę visi galimi nuostoliai dėl neteisėto kreditinės kortelės naudojimo tenka Tiekėjui. Tiekėjas neatsako už trečiųjų asmenų pasinaudojimą kreditine kortele, jeigu Pirkėjo atstovai Tiekėjui apie negalimą kreditinės kortelės naudojimą nepranešė.
3.5. Už per ataskaitinį mėnesį parduotus degalus Tiekėjas turi pateikti Pirkėjui atskirai PVM sąskaitas – faktūras ir degalų užpylimo ataskaitas iki sekančio mėnesio 5 dienos. Degalų užpylimo ataskaitoje turi būti nurodyta kiekvienos rūšies degalų užpylimo data ir kiekis pagal atskiras kreditines korteles, taip pat turi būti pateiktos užpylimo dieną galiojusios degalų kainos.
3.6. Turi būti galimybė Pirkėjui nustatyti kortelės limitus (paros/mėnesio) degalų kiekiui (litrais) ar pinigine suma (EUR).
3.7. Pirkėjui raštiškai paprašius, Tiekėjas įsipareigoja pateikti jiems informaciją apie Pirkėjo įsiskolinimo Tiekėjui už degalus dydį.
3.8. Tiekėjas įsipareigoja parduoti Pirkėjo atstovams degalus degalinėse esančiomis tos dienos kainomis taikant kiekvienam litrui degalų ne mažesnę kaip _______ Eur ( suma žodžiu) nuolaidą vienam litrui bešvinio benzino, _________ Eur (suma žodžiu) nuolaidą vienam litrui dyzelino (dyzelinių degalų), skirtų autotransporto priemonėms arba ūkinėms reikmėms. 

4. DEGALŲ IŠDAVIMAS, KONTROLĖ

4.1. Degalinėse degalai turi būti pilami 7 (septynias) dienas per savaitę (įskaitant poilsio bei švenčių dienas), nuo 08:00 iki 17:00. 
4.2. Degalinėse turi būti išduodami abiejų rūšių (95 markės benzinas ir dyzelinas) degalai.
4.3. Išduodami degalai privalo turėti kokybės pažymėjimus (pasus), kuriuose nurodyta: dokumento Nr., įmonė-gamintoja, jos kodas ir adresas, prekės pavadinimas, standarto, kurio reikalavimus atitinka prekės, pavadinimas ir numeris, prekės pagaminimo data , atsakingų už duomenų, pateiktų sertifikate, teisingumą asmenų pavardės ir jų parašai bei įmonės, išdavusios kokybės pažymėjimą (pasą), spaudas.
4.4. Tiekėjas turi leisti Pirkėjui tikrinti degalų kokybę. Iškilus abejonėms dėl degalų kokybės, degalų ėminiai imami vadovaujantis LST EN 14275:2013 „Automobiliniai degalai. Benzino ir dyzelino kokybės įvertinimas. Ėminių ėmimas iš degalų kolonėlių degalinėse ir degalų įpylimo įrangos didmeninės prekybos vietose“.
4.5. Degalų išdavimo santykinė paklaida degalų kolonėlėse neturi viršyti ±0,5  procento įpilto degalų kiekio.
4.5. Šaltuoju metų laikotarpiu turi būti užtikrintas žieminio (arktinio) dyzelino tiekimas.

5.BAIGIAMOSIOS NUOSTATOS

5.1. Sutarties vykdymo laikotarpiu, visi su Sutarties vykdymu susiję dokumentai Įstaigai pateikiami elektroniniu formatu (tiesiogiai suformuoti elektroninėmis priemonėmis ar skaitmeninės originalo kopijos), pasirašomi el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Įstaiga nurodo tokį būtinumą – tokiu atveju turi būti naudojamas perdirbtas popierius, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.  
